- ट्रक लूटने की कोशिश नाकाम, Jaunpur News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Jaunpur ट्रक लूटने की कोशिश नाकाम
{"_id":"60-82858","slug":"Jaunpur-82858-60","type":"story","status":"publish","title_hn":"\u091f\u094d\u0930\u0915 \u0932\u0942\u091f\u0928\u0947 \u0915\u0940 \u0915\u094b\u0936\u093f\u0936 \u0928\u093e\u0915\u093e\u092e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मल्हनीबाजार/करंजाकला। सरायख्वाजा थाने के कोइरीडिहा बाजार से ट्रक लूटने की कोशिश पुलिस ने नाकाम कर दी। भाग रहे बदमाशों का पुलिस ने पीछा किया तो सेंट जान्स कालेज के पास बदमाश ट्रक छोड़कर भाग निकले। ट्र्क मैनपुरी के राजीव सिंह की थी। ट्रक चालक की तहरीर पर पुलिस ने चोरी के प्रयास का मुकदमा दर्ज किया है। एसपी ने कोबरा टीम में शामिल दो सिपाहियों को तीन हजार इनाम देने की घोषणा की है। मैनपुरी कोतवाली के बिक्षिया गांव निवासी राजीव सिंह के दो ट्रक लाई बनाने वाले चावल लादकर सबरहद स्थित सावित्री उद्योग उतारने आए थे। यहां से चावल उतारने के बाद दोनों ट्रक चालक मैनपुरी के लिए निकले थे। रास्ते में ही एक ट्रक चालक ने सात हजार का डीजल डलवाया। कोइरीडिहा बाजार में दोनों ट्रक चालक रुके और आगे के ट्रक चालक मैनपुरी निवासी देवेंद्र सिंह मोबाइल रीचार्ज कराने के लिए दुकान पर चला गया। पीछे वाला ट्रक चालक मंशाराम अपनी ही सीट पर बैठा रहा। देवेंद्र सिंह की ट्रक पर सवार खलासी ट्रक के बांस ठीक कर रहा था। शाम करीब सवा सात बजे एक झटके के साथ ट्रक लेकर बदमाश भाग निकले। ट्रक लेकर भागने की जानकारी होने पर दोनों ट्रक चालकों ने हल्ला मचाना शुरू कर दिया। ट्रक चालकों ने पुलिस को सूचना दी। सरायख्वाजा पुलिस ने सिद्दीकपुर में तैनात कोबरा टीम को सूचना दी। पुलिस ने घेराबंदी बढ़ाई तो बदमाश पूर्वांचल विश्वविद्यालय से आगे निकल आए। चारो ओर से घिर जाने के बाद सिद्दीकपुर से सेंट जान्स रोड पतहना ही ओर ट्रक घुमा दी। सेंट जान्स स्कूल के पास ट्रक छोड़कर भाग निकले। कुछ देर बाद पहुंची पुलिस ने ट्रक कब्जे में ले लिया। जानकारी होने पर सीओ सदर अल्का भटनागर भी सरायख्वाजा पहुंच गई। दोनों ट्रक चालकों से बातचीत की और घटना की जानकारी ली। ट्रक चालक देवेंद्र सिंह की तहरीर पर पुलिस ने मुकदमा दर्ज किया है। एसपी ने कोबरा टीम में शामिल सिपाही सूबेदार यादव और महेश सिंह को तीन हजार इनाम देने की घोषणा की है। साथ ही दोनों की बहादुरी की तारीफ की है।